钦定古今图书集成/理学汇编/学行典/第189卷 > 赵孟传
## 钦定古今图书集成/理学汇编/学行典/第189卷 > 赵孟传

按《绍兴府志》：“赵孟传，字商弼，家于上虞。年十六，随父
武显之官池阳，道遇寇，执武显索金帛，孟传以身翼
蔽父，谓贼曰：‘宁杀我，勿伤吾父’。贼斫武显数刃，衣裂
而骸不伤，贼相顾曰：‘此孝子也’。释之去。孟传尝谓人
子不可不知医，乃集古方，尽知其要，人以疾告，必为
尽诚救疗。弟善信，字彦忠，官至监车辖院，清苦自立”，
亦以《孝友》称。